छात्रों से भरी बस ने ट्रैक्टर-ट्राली में मारी टक्कर, 27 जख्मी
खाटूश्याम धाम से श्रद्धालुओं को लेकर लौट रही ट्रैक्टर-ट्राली और बच्चों से भरी स्कूल बस की आमने-सामने से हुई भिड़ंत के बाद 20 स्कूली बच्चे और 7 श्रद्धालु जख्मी हो गए। ट्रैक्टर चालक श्रद्धालु की हालत पीजीआई में गंभीर बताई जा रही है। यह हादसा मंगलवार देर शाम झज्जर के सिलाना मार्ग पर पेट्रोल पंप के पास हुआ।
क्षेत्र के छपार गांव में मौजूद एसडी स्कूल की बस 12वीं के बच्चों को शाम के सत्र की वार्षिक परीक्षा दिलाकर गांव की ओर लौट रही थी। इसी समय रेवाड़ी की ओर से ट्रैक्टर-ट्राली रही थी। उसमें चालक समेत 6 श्रद्धालु मौजूद थे। बताया गया कि स्कूल बस के आगे एक ट्रक चल रहा था। उसे ओवरटेक करने के चक्कर में सामने से आते ट्रैक्टर-ट्राली से बस की टक्कर हो गई। इसके बाद बस डिवाइडर क्रास करती हुई सड़क पर जा रुकी। टक्कर में ट्राली पर मौजूद श्रद्धालु भी चोटिल हो गए। सिविल अस्पताल में चोटिल होकर आए जैतपुर निवासी 12वीं कक्षा के छात्र मोहित ने बताया कि बस में 55 से 60 बच्चे सवार थे। जो बच्चे आगे बैठे थे और बस में खड़े थे उन्हें ज्यादा चोट आई। खाटू श्याम धाम से लौट रहे बहादुरगढ़ निवासी कंवर सिंह ने बताया कि ट्रैक्टर-ट्राली में हलवाई समेत 7 लोग थे। एक ट्रक ने अपना रास्ता बदला तो सामने से स्कूल बस आकर तेजी से टकरा गई।
खाटू श्याम से बहादुरगढ़ रहे थे श्रद्धालु
खाटूश्याम धाम से ट्रैक्टर-ट्राली में सवार श्रद्धालु बहादुरगढ़ रहे थे। इनमें बहादुरगढ़ निवासी भानु पुत्र पूर्ण सिंह, कंवर सिंह पुत्र नत्थू सिंह, दुल्हेड़ा निवासी राजेश पुत्र लालचंद,बहादुरगढ़ निवासी अगनीश पुत्र फूल सिंह चंद्रशेखर पुत्र नरोत्तम भी घायल हो गए।
^स्कूल के सभी बच्चों की हालत खतरे से बाहर है। गनीमत रही कि सभी बच्चों को हार्डकोर इंजरी नहीं आई। हालांकि हादसे के समय बच्चे काफी डर गए थे। खासकर छात्राएं पैनिक हो गई थी। हमने सभी को प्राथमिक उपचार देकर पीजीआई रैफर कर दिया था वहां सभी सकुशल हैं। -डाॅ.रमेश धनखड़, सीएमओ झज्जर
घायल होने वाले स्कूल के बच्चे
घायलोंमें अहरी निवासी महेश पुत्र सत्यनारायण,न्यौला निवासी दीपक पुत्र श्रीभगवान,अहरी निवासी सुजीत पुत्र सुशील,जैतपुर निवासी मोहित पुत्र राजवीर, न्यौला निवासी दीपक पुत्र बलराज, ढाकला निवासी अजय पुत्र रामकिशन, ढाकला से दीपक पुत्र कृष्ण, प्रीती पुत्री सत्यनारायण, छपार निवासी महिमा पुत्री देवेंद्र शामिल हैं।
हादसे में जख्मी छात्र से जानकारी लेती पुलिस।
बाल सरंक्षण आयोग के सदस्य बीके गाेयल मौके पर पहुंचे
सूचनामिलने पर बाल संरक्षण आयोग के सदस्य बीके गोयल भी मौके पर आए और उन्होंने अस्पताल में सीएमओ डाॅ. रमेश धनखड़ को बुलाकर सभी बच्चों की प्रापर इलाज होने के आदेश दिए। इससे पहले बच्चों के हादसाग्रस्त होने की सूचना पर परिजन बदहवास होकर अस्पताल आए। जिन बच्चों रेफर किया गया उनकी चिंता और बढ़ गई।
झज्जर अस्पताल में अफरा-तफरी, 16 पीजीआई रेफर
पहले बस दोस्तों को निकाला, फिर खुद निढाल होकर गिरा मनीष, अब कमर से नीचे का हिस्सा नहीं हिल रहा
रोहतक | हादसेके बाद बस का शीशा तोड़ कर दोस्तों को बाहर निकाला। इसके बाद खड़ा नहीं रह पाया। अब कमर से नीचे का हिस्सा हिल नहीं पा रहा है। यह दर्द हादसे को करीब से देखने वाले पीजीआई में उपचाराधीन अहरी निवासी 17 वर्षीय मनीष ने साझा किया है। कुछ यही अन्य घायलों का कहना है।
झज्जरमें नहीं मिला इलाज
घायलोंउनके साथ लोगों ने बताया कि झज्जर अस्पताल में मरीजों को उपचार नहीं मिला। उनके कार्ड तक नहीं बनाए गए। डॉक्टर ने सीधे उन्हें पीजीआई ले जाने को कहा। इसके बाद एंबुलेंस निजी वाहनों के जरिए यहां पहुंचे। कुछ ही देर बाद इमरजेंसी में घायल विद्यार्थियों के परिजन भी पहुंच गए। इस बीच दर्द से कराते रोते बिलखते बच्चों से विभाग गूंजता रहा। यहां चाइल्ड प्रोटेक्शन ऑफिसर पूनम काउंसलर अनू भी पहुंची। देर रात तक डॉक्टरों की टीम घायलों के इलाज में जुटी रही। यहां सीनियर डॉक्टरों की कमी खासी खली।
झज्जर . झज्जर-सिलानारोड पर मंगलवार शाम ट्रैक्टर-ट्राली से भिड़ी स्कूल बस।
झज्जर . सिलानाके पास हुए सड़के हादसे में घायल बच्चों को पीजीआई रेफर किया गया।
hin_Deva hin_Deva hin_Deva hin_Deva awa_Deva hin_Deva hin_Deva mai_Deva bho_Deva hin_Deva hin_Deva awa_Deva hin_Deva hin_Deva hin_Deva hin_Deva awa_Deva hin_Deva